

**Извештај директора школе**

септембар 2017. – jaнуар 2018.

**Увод**

Школска 2017/2018 у ваљевској музичкој школи започета је јасно дефинисаним годишњим планом рада, који већ годинама уназад представља мудро осмишљен модел функционисања школе на пољу сталног унапређивања наставе и учења, стручног усавршавања запослених, концертне активности ученика и професора, унапређивања културне делатности школе и позитивног позиционирања у културном животу града и земље.

У периоду од 1. септембра 2017. до 30 . јануара 2018. године, школску 2017/2018. годину у МШ „Живорад Грбић“ обележило је најпре отварање новог одсека у ОМШ, *СРПСКО ТРАДИЦИОНАЛНО ПЕВАЊЕ,* који води дипломирани етномузиколог, Милена Урошевић. Затим,велики број јавних наступа ученика у школи и ван ње, концертне активности професора школе, концертно гостовање школе у Велењу, гламурозан почетак реализације концертне сезоне „У музикалном стилу“, *masterclass* наше суграђанке, студенткиње Беркли универзитета Тамаре Јокић, бројне трибине других субјеката и партнера музичке школе, успешно реализовано такмичење „ВАРТ 2017“, занимљиви огледни часови и и разни облици стручног усавршавања запослених . Свакако је најзначајнији догађај у првом полугодишту 2017/2018 реализовано спољашње вредновање школе у оквиру кога су и школа и директор оцењени највишом оценом. Ово је свакако период у коме је приметна и једна развијенија иницијатива ученика школе по питању креирања програма рада школе и пратећих садржаја, врло значајних за њихов професионални и уметнички развој. Такође, у овом периоду је била и врло изражена сарадња са разним институцијама у граду али и у земљи и региону. Реализовани су и послови на пољу побољшања квалитета услова и опреме неопходних за што успешнији рад. Покренут је процес дефинисања сарадње и програма са Гимназијом у Пфафенхофену у сардњи са Градом и Центром за културу. „Мирнији“ период наставне године испуњен је и значајним признањима на такмичењима у земљи (укупно 41 награда) . Оно чиме се можемо похвалити јесте у великом проценту, успешна реализација годишњег плана рада школе везаног за извештајни период што потврђује присуство и визије и планирања и једног организованог рада школе, тимски усмереног на унапређење квалитета рада школе али и њене позиције у локалној заједници и земљи.

**Програмирање и планирање рада школе**

У првој половини септембра, усвојени су План рада школе, распореди часова и дежурства наставника и ученика. Формирани су тимови за стручно усавршавање, самовредновање, тим за заштиту и безбедност ученика, тим за сарадњу са породицом, тим за заштиту животне средине. Конституисани су Савет родитеља и Ученички парламент. До половине септембра реализовано је иницијално процењивање на нивоу целе школе а у циљу унапређивања праћења напредовања ученика на нивоу школе израђене су педагошке свеске. У току извештајног периода, у оквиру процеса реализације самовредновања ( кључне области: Образовна постигнућа ученика и Ресурси), допуњен је и Школски програм МШ „Живорад Грбић“ са програмом рада на одсеку Српско традиционално певање . У децембру је усвојен и нови правилник о вредновању стручног усавршавања у установи.

Значајно је побољшана сарадња са родитељима, организацијом два родитељска састанка на нивоу школе, организацијом трибине о насиљу у породици реализованом од стране представнице ПУ Ваљево и организацијом промоција одсека СМШ намењених родитељима и ученицима завршних разреда школе.

У току извештајног периода, дошло је до промене наставника на следећим радним местима:Треба истаћи промену на радним местима:

* наставницу флауте, Невену Николић заменила је Мина Радић ( неплаћено одсуство ради стручног усавршавања).
* наставницу солфеђа, етномузикологије и упоредног клавира, Николину Нинић, због одласка на трудничко боловање, заменила је Тијана Читаковић.
* Након отказа наставника веронауке, Далибора Чкојића, наставу је преузела вероучитељ, Олга Симић.
* Остале активности су реализоване у складу са годишњим планом рада школе.

**План дежурства наставника и ученика**

Дежурства наставника и ученика реализована су по предвиђеном распореду.

**План стручног усавршавања**

У току извештајног периода је формиран тим за стручно усавршавање, израђен и усвојен годишњи план за школску 2017/2018 а у складу са планом реализоване су следеће активности:

**септембар:**

1. формиран тим за стручно усавршавање
2. израђен план стручног усавршавања за школску 2017/2018
3. израђен план концертне сезоне „У музикалном стилу“

**октобар:**

1. Реализован циклус концерата „Концерти за предшколце“ намењен предшколцима ваљевских вртића
2. Реализована два концерта у оквиру концертне сезоне „У музикалном стилу“ (Концерт добродошлице, концерт „Полирање звука)
3. Реализовано концертно гостовање школе у Велењу у оквиру сарадње са МШ „Фран Корун Кожељски“.
4. Реализовано концертно гостовање школе у МШ „Вук Караџић“ у Лозници

**новембар:**

1. Реализована два концерта у оквиру концертне сезоне ( Концерт поводом прославе Дана просветних радника, Концерт гудачког квартета „Интермецо“
2. дефинисан план промоције одсека СМШ за ученике завршних разреда и план реализације огледних часова. Огледни часови реализовани на одсецима хармонике, гудачком одсеку, теоретском одсеку. Реализован заједнички огледни час из предмета етномузикологија и српски језик на тему „Коштана“.
3. реализован семинар „ Популарна музика у настави музичких и општеобразовних предмета“ аутора др Ире Проданов – Крајишник и проф. Данијеле Кличковић, акредитован од стране ЗУОВ –а
4. Реализована презентација „Унапређење рада на школској документацији“ који су реализовали педагог школе, Виолета Огњеновић, помоћник директора, Славиша Јездимировић и шеф клавирског одсека, Милица Продановић.
5. Реализована презентација новог закона о основама ситема образовања и васпитања од стране секретара школе, Љиљане Делић.

**децембар:**

1. реализоване промоције свих одсека у средњој музичкој школи
2. реализоване полугодишње смотре на свим одсецима
3. реализована четири концерта у оквиру концертне сезоне ( два концерта у оквиру ВАРТА 2017, концерт хора „Collegium musicum“ и Новогодишњи концерт школе „Уместо пољупца у поноћ
4. реализовани огледни часови на одсецима теоретичара, певача, клавира и дувача
5. реализовано такмичење гитариста „ВАРТ 2017“
6. Реализован „master class“ програм Тамаре Јокић, студенткиње Беркли универзитета у Бостону, намењен средњошколцима
7. Реализовано концертно гостовање ученика флауте из класе проф. Александра Буркерта, Слободанке Васиљевић Љујић и Невене Николић у МШ „Владимир Ђорђевић“ у Београду.
8. дефинисан, разматран и усвојен нови правилник о вредновању стручног усавршавања унутар установе

**јануар:**

1. реализовано самовредновање изабраних области **Образовна постигнућа** **ученика** и **Ресурси** за школску 2017/2018
2. реализован Светосавски концерт у оквиру концертне сезоне

У току извештајног периода, реализовани су и интерни и јавни часови у складу са годишњим плановима рада одсека и то: 36 интерних часова и 6 јавних часова и 9 концерата ученика у школи, 7 концерата професора у школи и 9 ван ње, 22 наступа ученика у другим институцијама у граду, 1 концертно гостовање у иностранству, 2 концертна гостовања у Београду и Лозници, учествовања запослених на семинарима стручног усавршавања по индивидуалном избору, ван установе и учествовања професора школе у раду жирија музичких такмичења.

**Педагошка документација и матичне књиге**

У току извештајног периода, сва педагошка документација је редовно вођена и прегледана у току првог полугодишта од стране педагога школе и шефова стручних актива.

**Посета часовима**

У току извештајног периода, директор школе је са педагогом школе и шефовима стручних актива, присуствовао настави на осам часова. Часови су посећени са циљем праћења припремљености за час, педагошке документације, методике рада, комуникације између ученика и наставника и опште атмосфере у току одвијања наставе.

**РАД СТРУЧНИХ ОРГАНА**

**Наставничко веће**

У извештајном периоду одржане су четири седнице наставничког већа. Наставничко веће се бавило следећим питањима:

* разматрање годишњег извештаја школе за 2017/2018 и разматрањем годишњег плана рада школе за 2017/2018
* разматрањем остварености школског развојног плана
* разматрањем извештаја одељенских већа о успеху и владању ученика на крају квалификационих периода
* осипањем ученика и предузимањем мера за смањење истог
* разматрањем плана уписа за школску 2018/2019 годину
* унапређивањем васпитно образовног рада школе
* процесом самовредновања ( планиране области за прво полугодиште 2017/2018, Постигнућа ученика и Ресурси )
* сарадњом са родитељима
* сарадњом са осталим институцијама у граду, земљи и иностранству ради подизање квалиитета и динамике рада школе и унапређивање позитивног имиџа школе
* информисање наставника и договор око реализације свих образовно васпитних активности и јавне и културне делатности школе
* Разматрање правилника о вредновању стручног усавршавања у установи реализација програма стручног усавршавања
* План реализације такмичења гитаре „ВАРТ 2017“
* План активности везаних за припрему самовредновања установе

**Одељенска већа**

Седнице одељенских већа биле су посвећене праћењу успеха и владања ученика, као и могућностима подизања нивоа квалитета њиховог знања. Директорка школе је инсистирала на редовној реализацији допунске и додатне наставе, на редовној комуникацији са родитељима ради превазилажења проблема по питању изостајања са наставе праћеним обавезном документацијом, и благовременом и транспарентном информисању ученика и родитеља о свим активностима у школи кроз пласирање информација на сајту школе, facebook страници школе, у књизи обавештења и огласним таблама школе.

**Педагошки колегијум**

У периоду од септембра до марта месеца педагошки колегијум су чинили:

мр Сузана Радовановић – Перић

Славиша Јездимировић – помоћник директора

Виолета Огњеновић – педагог школе

мр Снежана Стевановић – шеф одсека гудача

Милица Продановић – шеф одсека клавириста

Милица Степановић Бабамилкић – шеф одсека теоретичара

Слађана Крстић – шеф одсека општеобразовне наставе

Слободанка Васиљевић Љујић - шеф одсека дувача

Душица Тимотић – шеф одсека хармонике

Милош Поповић – шеф одсека гитаре

У току извештајног периода одржано је тринаест састанака. Састанци су коришћени за прављење што прецизнијег недељног плана активности у свим сегментима рада школе. Значајан број састанака био је посвећен плану стручног усавршавања као и унапређењу педагошко инструктивног рада у виду одржавања огледних часова, отворених часова, промотивних активности и самим тим развоју школског програма у целини. Ови састанци су унапредили организацију унутар и између одсека, довели до активније комуникације и већег броја састанака стручних актива, и иницирали многе додатне активности значајне за унапређивање квалитета рада школе.

**РАД ОРГАНА УПРАВЉАЊА**

**Школски одбор**

У првом полугодишту школске 2017/2018 године, школски одбор одржао је две седнице.

15. септембар

- Усвајање записника са претходне седнице

- Усвајање извештаја о раду школе за школску 2016/2017, извештаја о раду директора школе, доношење Плана рада за школску 2017/2018,

- Доношење Анекса школског програма,

- Измене и допуне Статута

- Измене и допуне Правилника о испитима

- Измене и допуне Правилника о упису ученика у основну музичку школу

- Текућа питања

27. децембар

– Усвајање записника са претходне седнице

* - Верификација одлуке о усвајању Анекса годишњег плана рада
* Доношење правилника о вредновању сталног стручног усавршавања у МШ „Живорад Грбић“
* Доношење елабората о испуњености прописаних услова у погледу простора, опреме, наставних средстава, наставног кадра, стручних сарадника и хигијенско – техничких услова за рад основне музичке школе и одлуке и покретању поступка
* Доношење правилника о безбедности информационо комуникационог система „МШ Живорад Грбић“
* Разно

**Савет родитеља**

14.09.. 2017. одржана је конститутивна седница савета.

Дневни ред:

конституисање савета

разматрање извештаја о утрошеном ђачком динару,

разматрање извештаја о раду школе и годишњег плана рада школе

предлог за предстванике родитеља у тимовима у школи

Одлука о ђачком динару

Осигурање ученика

Разно

1. 12. 2017. одржана је друга седница Савета родитеља

Дневни ред:

* Усвајање записника са претходне седнице
* Избор за члана школског одбора
* избор представника савета у општински савет родитеља
* превенција насиља
* размтрање правилника о такмичењима
* разно

**РАД УЧЕНИЧКОГ ПАРЛАМЕНТА**

У току извештајног периода, одржана су 3 редовна и један ванредни састанак УП на коме су разматаране следеће теме:

- Конституисање УП, избор органа;

- Учешће ученика у раду Тимова и Стручних актива школе;

- Усаглашавање Пословника о раду са новим Законом о основама система васпитања и образовања;

- Усвајање плана и пограма рада УП за текућу школску годину;

- Конкурси и стипендије за средњошколце;

- Учешће председника УП школе у активностима Уније средњошколаца Србије и извештавање о истом;

- Анализа рада УП и мере унапређења;

- Предавања и трибине о здравим стиловима живота;

- Посета београдском уметничком програму;

- Транспарентност рада УП кроз сајт/страницу  школе....

Истичем да је у овом периоду видљиво унапређена комуникација на релацији директор школе- ученици. На иницијативу директора школе уз константну подршку педагога реализовани су састанци на којима су изношене примедбе ученика, њихови предлози и остала питања везана за живот и рад у школи. Многе активности су покренуте и реализоване управо захваљујући иницијативи ученика као што су избор посете Позоришту на Теразијама,креирање програма за Дан заљубљених, активности поводом новогодишњих празника, реализација странице на сајту школе и сл.

**КОРИШЋЕЊЕ ФИНАНСИЈСКИХ СРЕДСТАВА**

Из средстава локалне самоуправе, сопствених средстава и родитељског динара у току извештајног периода средства су искоришћена за следеће намене:

* Уплата котизације ученицима хармонике на међународном такмичењу у Италији (средства родитељског динара)
* Набавка три флауте ( средства родитељског динара)
* Набавка кларинета (средства родитељског динара)
* Набавка жица за инструменте (гитаре, виолине, виоле, виолончела) – (средства родитељског динара)
* Набавка клупица за гитару (средства родитељског динара)
* Набавка ¾ виолине (средства донације)
* Набавка пројектора (средства донације)
* Набавка четири рачунара ( средства локалне самоуправе и родитељског динара)
* Набавка компјутерске опреме ( средства родитељског динара)
* организација и реализација концерата квартета „Интермецо“ и хора „Collegium musicum“ – (средства родитељског динара)
* Организација и реализација концертног гостовања у Велењу ( средства донација)
* Организација и реализација мастер клас програма Тамаре Јокић намењеног ученицима средње школе ( средства родитељског динара)
* организација и реализација акредитованог семинара „Примена популарне музике у настави музичких и општеобразовних предмета – (средства локалне самоуправе)
* поправке школских инструмената ( средства родитељског динара)
* Организација и реализација ВАРТ такмичења ( средства локалне самоуправе и сопствена средства)
* Организација и реализација концертног гостовања у Лозници –( средства родитељског динара)
* штампање промотивног материјала за концерте и фестивале ( средства родитељског динара)
* радови на одржавању зграде ( замена стакла и олука) – сопствена средства
* радови на уређењу улаза у школу (сопствена средства)
* куповина књига за школску библиотеку ( средства МПНТР)

Овај период је изузетно важан и због спремности разних привредних субјеката да својим донацијама помогну рад и реализацију значајних програма школе. У току извештајног периода, школа је добила донације у укупној вредности од 300 000динара од Дунав Осигурања, Кинг Комерца, , удружења „Гитар Арт“, Сузане Тофиловски, Александра Ђукића, др Зорана Јокића, предузећа „Горење“.

Школи су дониране услуге и поклони агенције „Актер Дизајн“ , продавнице музичких инструмената и опреме „Lyra Style“, књижаре „ПРИНТЕКС“ , пекаре „Тофилоски“.

Коришћење финансијских средстава јасно доказује динамику рада школе, унапређивање опремљености и услова реализације наставе, широку палету активности које се у школи обављају али и имиџ школе који је она присуством у културном животу града успела да изгради а који је препознат као изузетно квалитетан од стране бројних значајних актера града.

**САРАДЊА СА ИНСТИТУЦИЈАМА И ОРГАНИЗАЦИЈАМА**

**Сарадња са ШУ Ваљево**

У периоду од септембра до марта, директорка школе присуствовала је на два састанка директора школа са начелницом школске управе. Теме састанака су биле презентација новог закона о основама система образовања и васпитања. преузимања запослених, презентација заштите ученика и превенције насиља у школама.

**Сарадња са Градом**

Директорка школе је у току овог периода остварила састанке са руководством Града на тему наставка процедуре добијања дозволе трајног коришћења зграде МШ „Живорад Грбић“, и на тему учешћа музичке школе на конкурсу Министарства културе „Градови у фокусу“. Реализовани су и састанци по питањима припреме и реализације Дечје недеље у оквиру које је

МШ „Живорад Грбић“ реализовала два програма.

**Сарадња са културним институцијама**

Школа је у овом периоду сарађивала са свим културним институцијама у граду. Најзапаженији су били концерти ученика у Народном Музеју, концерти професора и ученика школе на програмима у организацији Центра за културу, наступи на изложбама у организацији ИУС „Трнавац“, бројни програми библиотеке „Љубомир Ненадовић“.

**Сарадња са средњим школама**

Вишегодишња успешна сарадња са ваљевским средњим школама је настављена и у периоду септембар 2017 – јануар 2018.

**Сарадња са Ваљевском гимназијом**

Развијена концертна активност у свечаној сали Ваљевске гимназије је најзначајнија препознатљивост одличне комуникације МШ „Живорад Грбић“ и Ваљевске гимназије и била је изражена у претходним месецима кроз реализацију концерата гудачког одсека. Присуство гимназијалаца на концертној сезони „У музикалном стилу“, такође је доказ одличне сарадње и значаја неговања концертне активности у ваљевској музичкој школи као водећег сегмента учествовања у креирању музичке слике града.

**Сарадња са Пољопривредном и Техничком школом**

Сарадња са Економском школом

Свакако најзначајнији сегмент сарадње са ваљевским средњим школама јесте овогодишња реализација програма „Ја и даље држим час“ иницирана 2016. школске године од стране МШ „Живорад Грбић“ а посвећена Дану просветних радника. Заједнички програм ове године у свечаној сали школе реализовали су: Ваљевска гимназија, Техничка школа, Пољопривредна школа, ОШ „Сестре Илић“ и МШ „Живорад Грбић“.

**Сарадња са предшколским институцијама**

У октобру, у оквиру програма Дечје недеље, ученици МШ „Живорад Грбић“ су у свечаној сали школе приредили два концерта за предшколце ваљевских вртића. Ови концерти су креирани као радионице едукативног карактера где су се предшколци упознавали са инструментима који се уче у музичкој школи, основним музичким појмовима и природом рада у музичкој школи. Модератори радионица биле су професорке Софија Пајић, Даница Рашковић и Тијана Станојевић.

**Сарадња са ЗМБШС**

У току извештајног периода, директорка школе је присуствовала на Генералној скупштини Зајденице. Питања која су се разматрала на скупштини била су везана за организацију републичког такмичења и фестивала музичких школа као и за нови закон о основама система образовања и васпитања. Ове године, захваљујући оствареним резултатима на бројним такмичењима и изграђеном позитивном имиџу у оквиру земље, међународно такмичење гудача, „Златне степенице“, уврштено је у календар такмичења Заједнице.

**Сарадња са УМБПС**

У периоду од 22. до 25. фебруара МШ „Живорад Грбић“ ће у

сарадњи са УМБПС реализовати јубиларне 20 . сусрете флаутиста – Тахир Куленовић“. Ове године фестивал ће окупити 143 флаутисте свих узраста из Пољске, Словеније, Бугарске, Македоније, Црне Горе, Републике Српске, Босанске федерације и Србије.

**Сарадња са музичким школама**

У октобру 2017. МШ „Живорад Грбић“ реализовала је заједнички концерт са МШ „Вук Караџић“ из Лознице у свечаној сали лозничке музичке школе.

У октобру месецу, екипа ученика и професора школе, са директорком школе, боравила је у Велењу од 11. до 13. октобра. Том приликом реализован је други програм сардње две школе, концерт „Музика зближава“ у оквиру ког су наступили солисти наше школе, флаутисткиње Марија Обрадовић и Аница Мићић и виолинисткиња Николина Гаврић. Камерну музику ваљевске музичке школе представили су ансамбли „Феникс“ и „Флаутисимо“ а у завршници концерта наступио је заједнички симфонијски оркестар две школе.

У току извештајног периода, флаутисти школе из класа проф. Александра Буркерта и Невене Николић реализовали су концертно гостовање у Београду (МШ „Владимир Ђорђевић“) .

**Сарадња са осталим институцијама**

У периоду од септембра до марта, директорка школе је реализовала бројне састанке са привредним субјектима у граду чији је циљ био обезбеђивање донација за реализацију програма школе и побољшање услова рада школе што је резултирало са цифром од 300 000 динара у виду донација намењених концертном гостовању у Словенији, и набавци опреме за образовање. У овом периоду, директорка школе је договорила и донацију Ваљевске пиваре од 100 000 динара, намењене генералном штимовању клавира у школи у фебруару месецу.

У овом периоду појачана је и сарадња са Домом здравља и Црвеним Крстом у Ваљеву у оквиру које су одржане трибине на тему здравих стилова живота, сексуалне заштите и трговине људима.

За родитеље школе, организована је трибина на тему „Насиље у породици“.

**ОСТАЛИ ПОСЛОВИ**

**Промоција рада школе**

Динамика и резултати рада ученика и професора школе су у периоду септембар – јануар константно презентовани на сајту школе, facebook страници школе, и кроз 37 медијских прилога у виду новинских чланака, текстова на градским порталима и телевизијских гостовања као и теливизијских и радијских прилога.

У овом периоду и евидентна је појачана присутност школе у медијском простору Града али и пораст интересовања медија за рад МШ „Живорад Грбић“ што се да објаснити бројним програмима који се креирају унутар институције и ван ње, концертном активношћу професора као и сјајним резултатима које ученици и професори школе постижу на такмичењима.

**Сарадња са родитељима**

У овом периоду, директорка школе је у сарадњи са педагогом школе, помоћником директора школе, разредним старешинама одељења средње музичке школе и члановима педагошког колегијума, остварила два колективна родитељска састанка са родитељима на нивоу целе школе, родитељима ученика трећег разреда средње школе, састанке поводом промоција одсека средње школе и бројне индивидуалне састанке. Теме састанака су биле: Упознавање са особеностима и радом музичке школе, Нопходност родитељске донације, безбедност ученика у музичкој школи, самовредновање школе и организација стручног путовања у Велење као и разговори на тему ситуација везаних за поштовање правила понашања ученика у школи и њихов успех и владање.

**Организациони послови**

На пољу организације школских и ваншколских активности, директорка школе је у сарадњи са помоћником и педагогом школе, разредним старешинама одељења средње школе, секретара школе и представника педагошког колегијума у овом периоду обављала следеће послове:

* Организација послова у оквиру редовних школских активности
* организација концертне сезоне „У музикалном стилу“
* организација masterclass програма
* организација семинара за стручно усавршавање наставника
* организација трибина за ученике средње школе
* организација концертног гостовања ученика школе у Велењу
* организација концертног гостовања у Лозници
* организација ВАРТ фестивала
* организација програма у оквиру Дечје недеље
* организација промоције рада средње музичке школе за ученике завршних разреда основне музичке школе
* организација колективних родитељских састанака
* организација промоције рада школе
* организација припремних активности за републичко такмичење ЗМБШС
* организација припремних активности за фестивал ЗМБШС
* организација концертних програма ученика ван школе
* организација посете представи „Фантом из опере“, Позоришту на Теразијама
* учествовање у пројекту „Градови у фокусу“
* организација заједничког програма са Гимназијом у Пфафенхофену, реализацијом опере „Дидона и Енеј“
* организација и реализација почетних активности промоције 20. фестивала „Сусрети флаутиста – Тахир Куленовић“
* организација и реализација почетних активности везаних за промоцију 3. ХОРФЕСТА
* Организација и реализација активности припреме школе за спољашње самовредновање

**ЗАКЉУЧАК**

Период септембар 2017 – јануар 2018 јесте наставак једног вишегодишњег успешног и јасно организованог рада школе у свим сегментима. Развијена концертна активност у школи и ван ње, бројни реализовани садржаји невезани искључиво за музику, концертна гостовања школе, сарадња са музичким академијама и музичким школама у земљи и иностранству јесу главна обележја „живота“ школе у овом периоду.

Ипак, незавршена процедура везана за легализацију наше зграде, недовољна финансијска средства за реализацију свих планова унапређења услова и реализације наставе остављају простор за још видљивији квалитет рада и ангажованију иницијативу директора по питању превазилажења наведених проблема. Потврда успешности нашег рада али и руковођења школом оцењена је највишом оценом Министарства Просвете, науке и технолошког развоја и отворила нове идеје за креирање још лепше музике, концертних путовања, такмичења, међународне сарадње и писање историје којом доказујемо да музиком негујемо човека у себи...

Ваљево, 26. јануар 2018.

директорка школе

мр Сузана Радовановић Перић